# Elevsamfundet - Formandens beretning – 2017-2018

Foreningsåret startede med kun lige akkurat kunne samle de efter vedtægterne nødvendige 4 bestyrelsesmedlemmer. Dette faktum, sammen med det forrige års nedgang i medlemsinteressen for dels arrangementer og Årsmiddagen 2016, satte foreningen i en noget dyster stemning.

Vores forhenværende formand sagde i indledningen til sin beretning for forrige år:

”at vi fremover skal forsøge os med arrangementer, hvor man mødes og oplever noget sammen. Det kunne f.eks. være guidede byvandringer eller besøg på offentlige institutioner eller museer”

Og dette, en søgen efter hvad medlemmer ønsker og det vi kan tilbyde, er faktisk hvad vi startede med i det nye år. Vi har således iværksat ideopsamling i 2 idébanker (fremfindes under Hjemmesiden – Links):

* Generelt, for foreningen og dens medlemmer
* ES’s 100års jubilæum som vi står over for i 2019

Vi henvendte os ult. April til skolens bestyrelse, for at få et møde med denne. Dette for at forklare skolebestyrelsen den for os kritiske situation, dels i medlemsskaren og bestyrelsessammensætningen og ikke mindst økonomien.
Vi kunne først få mødet d 23 januar 2018 ! Kommer tilbage til dette om lidt…

## Og ventetiden indtil dette…

benyttede vi til ideopsamlinger, og desuden en Spørgeskemaundersøgelse, som har til hensigt at skulle række ud til så mange tidligere elever som muligt. Denne blev ’søsat’ den 24 feb, dels for vores egne medlemmer som en del af Årsmødeinvitationen (på mail) og dels i Facebook gruppen, som Elevsamfundet har overtaget fra tidligere bestyrelser.

I skrivende stund (11 Mar), er antallet besvarelser 7, ikke særligt imponerende når vi ved at FB Gruppen har over 150 medlemmer udover vores egne ca 80. Derfor sponsorede jeg personligt en Boost i FB som skulle kunne række ud til 1.200 med denne spørgeskema post. Vi må se om de hjælper.

## Men, tilbage til vores møde med Skolebestyrelsen i januar.

Vi fremlagde de fakta omkring medlemstal, økonomi og bestyrelsens besvær med at samle frivillige. Vi fremlagde synspunktet, at vi mener ES har en eksistensberettigelse for Skolen. Vi mener, som vi skrev i vore opsummering efter mødet ” Der er ingen tvivl om at vi nok ser os som bindeleddet imellem tidligere elever, skolens historie og nutidens elever og skolen”.

Skolens bestyrelse, er muligvis af en anden opfattelse – idet de klart signalerede at opretholdelsen af ES skal hvile økonomisk i sig selv. Dvs vi skal skaffe flere betalende medlemmer, hvis vi skal have arrangementer der skal del-finansieres af ES samt en evt egenbetaling fra medlemmerne.

Vi tog dette ad notam, og vi foreslog mere pragmatisk, at vi gerne så skolens eget 125 årsbilæum i 2019 slået sammen med ES’s 100års jubilæum. ’Prisen´ for dette, kunne veksles med ES bestyrelsens hjælp til diverse tiltag og praktiske hjælp ifm Jubilæerne. Vi blev enige med skolebestyrelsen om at skrive til den ”tovholder” som har fået denne 125 års jubilæumsopgave: Annemarie Rafn.
Det har vi gjort med udgangen af februar iår, og vi afventer på et forhåbentligt positivt svar på dette.

Personligt, tør jeg ikke tænke tanken hvis Skolen afviser at holde fællesjubilæum med os.

 Vi går derfor den kommende tid i møde med en del usikkerhed om ES’s fremtid på den lidt længere sigt.

*Peter Rosenberg,*
Brønshøj, 11-2-2018